als_Latn dik_Latn sag_Latn
Sot zhvillohet në selinë e Aleancës, takimi i Këshillit të Atlantikut të Veriut, gjatë të cilit do të nënshkruhen Protokollet e Anëtarësimit të Shqipërisë dhe të Kroacisë në NATO. Pas firmosjes së Protokollit, 26 vendet anëtare të NATO-s si dhe dy vendet e reja anëtare Shqipëria dhe Kroacia duhet ti ratifikojnë këto marrëveshje në parlamentet përkatëse, proces që pritet të mbyllet para prillit të vitit të ardhshëm
Shqipëria dhe Kroacia firmosin sot në Brukesel, Protokollin për anëtarësim në NATO. Ky akt hap rrugën për anëtarësim formal të dy vendeve në këtë organizëm që duhet të ndodhë në Samitin e vitit të ardhshëm të aleancës. Pas firmosjes së Protokollit për anëtarësim, 26 vendet anëtare të NATO-s si dhe dy vendet e reja anëtare Shqipëria dhe Kroacia duhet të ratifikojnë këtë marrëveshje në parlamentet përkatëse. Protokolli për anëtarësim pritet të firmoset paraditen e sotme nga sekretari i përgjithshëm i NATO-s, Jap de Hop Shefer dhe ministrave të jashtëm të Shqipërisë dhe Kroacise Lulzim Basha dhe Gordan Jandrokoviç. Pas nënshkrimit të Protokollit, tre nënshkruesit do të zhvillojnë një konferencë për shtyp ku do të komunikohet zyrtarisht hyrja e dy vendeve të Ballkanit perëndimor si anëtare të plota të Aleancës së Altantikut Verior. Maqedonia si një nga vendet e treta të Kartës së Adriatikut nuk do të firmosë Protokollin e anëtarësimit, për shkak të vetos greke që bllokoi anëtarësimin, për çështjen e emrit
Brukseli, ngarkon EUROPOL, për kontrollimin e predhave në Ballkan/Pas shpërthimit në Gërdec, por edhe pak ditë pas një tjetër të ngjashëm në Bullgari, Bashkimi Evropian ka shprehur alarmin për trafikun e armëve si dhe gjendjen e sigurisë së municioneve në Ballkan. Ministrat e Brendshëm të Bashkimit Evropian, kanë shprehur shqetësim për shpërthimet në depot e municioneve, duke kërkuar nga EUROPOL, që të kontrollojë rregullisht përdorimin e eksplozivëve në Ballkan. Brukseli konsideron gjithashtu problematik dhe u bën thirrje vendeve të rajonit që të luftojnë krimin e organizuar, duke qenë se ballkani është burim trafiku armësh për shkak edhe të trazirave të kaluara ndër vite.
als_Latn als_Latn als_Latn